নিজের বায়োপিকের জন্য মোটা অঙ্কের টাকা নিয়েছিলেন প্রাক্তন ভারত অধিনায়ক মহেন্দ্র সিংহ ধোনি। সচিন তেন্ডুলকর তাঁর বায়োপিকের জন্য কত টাকা নিয়েছেন? সচিন প্রায় ৪০ কোটি টাকা নিয়েছেন বলে খবর। ছবিটির প্রযোজনার সঙ্গে যুক্ত এক ব্যক্তি জানিয়েছেন, ‘‘বায়োপিকের জন্য প্রায় ৪০ কোটি টাকার কাছাকাছি নিয়েছেন সচিন। পুরো ৪০ কোটি  না হলেও ৩৫ থেকে ৩৮ কোটি টাকা নিয়ে থাকতে পারেন সচিন।’ 
আরও পড়ুন
বায়োপিক দেখে সন্তুষ্ট নন সচিন। পিছনের কারণ অন্য, যা ভাবছেন তা নয়
কতটা তফাত ধোনি এবং সচিনের বায়োপিকে, জানিয়ে দিলেন খোদ মাহি
ছবিতে সচিনের জীবনের সেরা মুহূর্তগুলো তুলে ধরা হয়েছে। বেশ কিছু পুরনো ছবি ও ভিডিও ফুটেজ ব্যবহার করেছেন পরিচালক৷ কোন ঘটনায় ‘মাস্টার ব্লাস্টার’ হতাশ হয়েছেন, কোন ঘটনা তাঁর মনে রেখাপাত করেছে, সেই সবই দেখানো হয়েছে ছবিতে। প্রথমদিন থেকেই অবশ্য এই ছবি বক্স অফিসে ভাল ব্যবসা করছে।